**Muudatus nr 4**

31.08.2012 sõlmitud

üürilepingu nr Ü4127/12 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Lelle 24, Tallinn 11318 (edaspidi nimetatud **üürileandja**), mida esindab põhikirja alusel juhatuse esimees Kati Kusmin

ja

**Päästeamet**, registrikood 70000585,asukoht Raua 2, Tallinn 10124 (edaspidi nimetatud **üürnik**), mida esindab põhimääruse alusel peadirektor Kuno Tammearu,

eraldi nimetatud **pool** ja koos **pooled,**

*võttes arvesse, et*

1. poolte vahel on 31.08.2012 sõlmitud üürileping nr Ü4127/12 (edaspidi nimetatud **leping**), mille kohaselt on üürnikul õigus kasutada **Kohilas Viljandi mnt 11** asuvat üüripinda;
2. poolte vahel on 14.01.2019 sõlmitud lepingu lisa nr 6.1, mille kohaselt üürileandja teostab Kohilas Viljandi mnt 11 asuval üüripinnal kokkulepitud mahus vajalikud pisiparendustööd;
3. valminud on lepingu lisa nr 6.1 „Parendustööde teostamise kokkuleppe nr 1“ alusel teostatud pisiparendustööd, mis on 28.02.2019 sõlmitud aktiga üürnikule üle antud ning selgunud on pisiparendustööde tegelik maksumus 16 989,46 eurot ilma käibemaksuta, mille alusel fikseeritakse kapitalikomponendi makse alates 01.01.2019 kuni 31.08.2022;
4. Euroopa Parlamendi ja Nõukogu poolt on 27.04.2016 vastu võetud määrus 2016/679, mis reguleerib isikuandmete kaitse õigust ning mida kohaldatakse Euroopa Liidu liikmesriikides alates 25.05.2018;
5. Rahandusministeeriumi antud soovitusest tulenevalt muudetakse lepingus üüri ja kõrvalteenuste tasu muutmise teate esitamise kuupäeva senise 15. veebruari asemel 1. aprilliks. Muudatuse põhjuseks on täpsustunud riigieelarve protsess, kuhu on vaja tasude info esitada senise 1. märtsi asemel juuni alguseks,

lepivad pooled kokku alljärgnevas (edaspidi nimetatud **kokkulepe)**:

1. Muuta lepingu **eritingimuste** **punkte 1.4.4** ja **1.5.3** ning asendada nendes punktides kuupäev „**15. veebruariks**“ kuupäevaga „**1. aprilliks**“.
2. Täiendada lepingu **eritingimuste punkti 1.10** ja lisada sellele alapunkt 1.10.17 alljärgnevas sõnastuses:

„1.10.17. Pooled töötlevad teise poole esindajate ja lepingu täitmisega seotud teiste isikute isikuandmeid ilma nimetatud isikute eraldi antud nõusolekuta poolte vahel sõlmitud lepingu täitmiseks, poolte õigustatud huvides või muul õiguslikul alusel. Pooled lähtuvad isikuandmete töötlemisel õigusaktidest ja oma organisatsioonis kehtestatud isikuandmete töötlemise põhimõtetest.“.

1. Muuta lepingus üürileandja poolseid kontaktisiku andmeid järgmiselt:

Kontaktisik: lääne piirkonna kinnisvarahaldur Raul Talbonen

Telefon: 5308 4315

E-post: [raul.talbonen@rkas.ee](https://www.rkas.ee/kontakt?scroll=contacts&title=&field_position=50)

1. Muuta lepingu **lisa nr 3 „Üür ja kõrvalteenuste tasu“** ja asendada see alates 01.01.2019 kokkuleppe lisaga.
2. Jätta ülejäänud lepingu punktid muutmata.
3. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
4. Kokkulepe jõustub viimase digiallkirja andmise kuupäevast.
5. Kokkulepe allkirjastatakse digitaalselt.

**Kokkuleppele lisatud lepingu lisad:**

1. **Parendustööde üleandmise-vastuvõtmise akt**
2. **Lepingu lisa nr 3 „Üür ja kõrvalteenuste tasu“**

*(allkirjastatud digitaalselt) (allkirjastatud digitaalselt)*

Kati Kusmin Kuno Tammearu

Juhatuse esimees Peadirektor

Riigi Kinnisvara AS Päästeamet